cyanic-selkie/wikianc huggingface dataset:
เอ็มมา วอตสัน
ประวัติในวัยเด็ก
เอ็มมา วอตสันเกิดที่ปารีส ประเทศฝรั่งเศส เธอเป็นลูกสาวของทนายความชาวอังกฤษชื่อ แจ็กลีน ลิวสบี และคริส วอตสัน  วอตสันอาศัยอยู่ในปารีสจนอายุ 5 ขวบ พ่อแม่ของเธอแยกทางกันตั้งแต่เธอยังเด็ก หลังจากพ่อแม่หย่าร้างกัน วอตสันย้ายกลับมาอยู่กับมารดาที่ออกซฟอร์ดไชร์ ประเทศอังกฤษ และอยู่กับบิดาที่ลอนดอนในวันสุดสัปดาห์ วอตสันเคยกล่าวว่าเธอพูดภาษาฝรั่งเศสได้บ้าง แม้ว่า "ไม่คล่องแคล่ว" เท่าที่เคย หลังจากย้ายไปที่ออกซฟอร์ดกับมารดาและน้องชาย เธอเข้าศึกษาที่โรงเรียนดรากอนสกูลในออกซฟอร์ด จนกระทั่งปี พ.ศ. 2546 เธออยากเป็นนักแสดงตั้งแต่อายุ 6 ขวบ และเรียนร้องเพลง เต้นรำ และการแสดงที่โรงเรียนสเตจโคชเธียเตอร์อาตส์แบบไม่เต็มเวลา
เมื่ออายุ 10 ขวบ วอตสันได้แสดงในละครเวทีของโรงเรียนสเตจโคชหลายเรื่อง รวมถึงเรื่อง อาร์เธอร์: เดอะยังเยียร์แอนด์เดอะแฮปปีพรินซ์ แต่เธอไม่เคยแสดงมืออาชีพใด ๆ ก่อนภาพยนตร์ชุดแฮร์รี พอตเตอร์ หลังจบโรงเรียนดรากอนสกูล วอตสันย้ายไปเรียนที่โรงเรียนเฮดิงตันสกูล ขณะอยู่ที่กองถ่ายภาพยนตร์ เธอและเพื่อน ๆ มีครูสอนพิเศษให้วันละห้าชั่วโมง ในเดือนมิถุนายน พ.ศ. 2549 เธอเข้าสอบ GCSE 10 วิชา ได้รับเกรด A* 8 วิชา และเกรด A 2 วิชา
2542–2546: จุดเริ่มต้นและความสำเร็จครั้งแรก
ในปี พ.ศ. 2544 วอตสันเปิดตัวแสดงความสามารถครั้งแรกในภาพยนตร์เรื่องแฮร์รี่ พอตเตอร์กับศิลาอาถรรพ์ ภาพยนตร์ทำลายสถิติรายได้ในวันฉายวันแรกและสัปดาห์แรก และเป็นภาพยนตร์ที่ทำรายได้สูงที่สุดในปีนั้น นักวิจารณ์ชื่นชมการแสดงของนักแสดงนำทั้งสามคน โดยชื่นชมวอตสันเป็นพิเศษ หนังสือพิมพ์เดอะเดลีเทลิกราฟเรียกการแสดงของเธอว่า "น่าชื่นชม" และเว็บไซต์ไอจีเอ็นกล่าวว่าเธอ "โดดเด่นมากกว่าคนอื่น ๆ" วอตสันได้เข้าชิงรางวัลห้ารางวัลจากเรื่องศิลาอาถรรพ์ และได้รับรางวัลนักแสดงเด็กสาขานักแสดงนำเด็กหญิง
ปีต่อมา วอตสันรับบทเป็นเฮอร์ไมโอนี่อีกครั้งในภาพยนตร์เรื่องแฮร์รี่ พอตเตอร์กับห้องแห่งความลับ ภาพยนตร์เรื่องที่สองในชุด นักวิจารณ์ชื่นชมการแสดงของเธอ หนังสือพิมพ์เดอะลอสแอนเจลิสไทมส์กล่าวว่าวอตสันและเพื่อน ๆ เติบโตขึ้นจากเรื่องเดิม ขณะที่หนังสือพิมพ์เดอะไทมส์วิจารณ์ผู้กำกับ คริส โคลัมบัส ที่จ้างวอตสันมาเป็นตัวละครยอดนิยมด้วยค่าตัวที่น้อย การแสดงของวอตสันทำให้เธอได้รับรางวัลออตโตจากนิตยสารเยอรมัน บราโว
อีเอ กอเทนเบิร์ก
อีเอ กอเทนเบิร์ก (รู้จักกันระหว่างปี 2012-2020 ในชื่อ โกสต์เกมส์) เป็นบริษัทพัฒนาวีดีโอเกมสัญชาติสวีเดนซึ่งมีบริษัทอิเล็กทรอนิก อาตส์ เป็นเจ้าของ บริษัทนี้ตั้งอยู่ในประเทศสวีเดนและก็อีกสองแห่งคือเมืองกิลด์ฟอร์ด สหราชอาณาจักร และเมืองบูคาเรสต์ ประเทศโรมาเนีย ตั้งแต่ปี 2013 ถึง 2020 บริษัทนี้มีหน้าที่ในการดูแลและพัฒนาชุดเกมนีดฟอร์สปีด โดยอีเอ กอเทนเบิร์กมีพนักงานเก่าจาก อีเอ แบล็คบอกซ์, ไครทีเรียนเกมส์, และ Playground Games
เอ็มมา วอตสัน
2547–2554: ความสำเร็จต่อเนื่องจากแฮร์รี่ พอตเตอร์ และบทบาทอื่น ๆ
ในปี พ.ศ. 2547 ภาพยนตร์เรื่องแฮร์รี่ พอตเตอร์กับนักโทษแห่งอัซคาบันออกฉาย วอตสันรู้สึกพอใจในบทบาทเฮอร์ไมโอนี่ซึ่งเธอแสดงออกอย่างเต็มที่มากขึ้น โดยเธอเรียกตัวละครของเธอว่า "มีเสน่ห์" และเป็น "บทอัศจรรย์" แม้ว่านักวิจารณ์ตำหนิการแสดงของแรดคลิฟฟ์ มองว่าเขา "เล่นแข็ง" แต่พวกเขายกย่องวอตสัน หนังสือพิมพ์เดอะนิวยอร์กไทมส์ชมเชยการแสดงของวอตสันว่า "โชคดีที่คุณแรดคลิฟฟ์ที่ไร้อารมณ์ถูกชดเชยด้วยความอดทนของคุณวอตสัน แฮร์รีได้อวดทักษะพ่อมดที่หลากหลายขึ้น แต่เฮอร์ไมโอนี่ได้รับเสียงปรบมือดังที่สุดจากหมัดปราศจากเวทมนตร์ต่อยเข้าที่จมูกของเดรโก มัลฟอย" แม้ว่าเรื่องนักโทษแห่งอัซคาบันจะเป็นภาพยนตร์ที่ทำรายได้น้อยที่สุดในภาพยนตร์ชุด แต่การแสดงของวอตสันจะชนะรางวัลออตโตสองรางวัล และรางวัลการแสดงเด็กแห่งปีจากนิตยสารโททัลฟิล์ม
อีเอ กอเทนเบิร์ก
นีดฟอร์สปีด: ไรวัลส์ เป็นเกมแรกที่อีเอ กอเทนเบิร์กนั้นได้พัฒนา โดยได้รับการช่วยเหลือจากไครทีเรียน และเกมล่าสุดที่พวกเขาพัฒนาคือ นีดฟอร์สปีดฮีต ซึ่งวางจำหน่ายในเดือนพฤศจิกายน 2019 โดยวิดีโอเกมทั้งหมดที่สตูดิโอนี้พัฒนาใช้เอนจินฟรอสต์ไบต์ อีเอประกาศแผนการในเดือนกุมภาพันธ์ 2020 ที่จะลดบทบาทโกสต์เกมส์ให้เป็นสตูดิโอสนับสนุนด้านวิศวกรรมสำหรับอีเอทั้งหมด และเปลี่ยนทีมพัฒนาแฟรนไชส์กลับไปที่ไครทีเรียนเกมส์
เอ็มมา วอตสัน
2547–2554: ความสำเร็จต่อเนื่องจากแฮร์รี่ พอตเตอร์ และบทบาทอื่น ๆ
ภาพยนตร์เรื่องที่ห้าในแฟรนไชส์คือ แฮร์รี่ พอตเตอร์กับภาคีนกฟีนิกซ์ ออกฉายในปี พ.ศ. 2550 จากความสำเร็จด้านรายได้ครั้งใหญ่ ภาพยนตร์ทำสถิติทำรายได้ในสัปดาห์แรกสูงที่สุดที่ 332.7 ล้านดอลลาร์สหรัฐ วอตสันชนะรางวัลภาพยนตร์แห่งชาติสาขานักแสดงหญิงยอดเยี่ยม เนื่องจากชื่อเสียงของวอตสันและภาพยนตร์ยังคงดำเนินต่อเนื่อง วอตสันและนักแสดงภาพยนตร์แฮร์รี่ พอตเตอร์ แดเนียล แรดคลิฟฟ์ และรูเพิร์ต กรินต์ พิมพ์ฝ่ามือ รอยเท้า และไม้กายสิทธิ์ที่บริเวณหน้าโรงละครกรอแมนส์ไชนีสเธียเตอร์ในฮอลลิวูดเมื่อวันที่ 9 กรกฎาคม พ.ศ. 2550
จนถึงเดือนกรกฎาคม พ.ศ. 2550 กล่าวกันว่างานแสดงของวอตสันในภาพยนตร์ชุดแฮร์รี่ พอตเตอร์สร้างรายได้ให้เธอมากกว่า 10 ล้านปอนด์ และเธอตระหนักว่าเธอไม่ต้องทำงานเพื่อเงินอีกต่อไป ในเดือนมีนาคม พ.ศ. 2552 เธออยู่ในอันดับที่ 6 ในรายชื่อ "ดาราหนุ่มสาวที่มีรายได้มากที่สุด" จัดโดยนิตยสารฟอบส์ และในเดือนกุมภาพันธ์ พ.ศ. 2553 เธอได้ชื่อเป็นดาราสาวที่มีรายได้สูงสุดของฮอลลิวูด โดยมีรายได้ประมาณ 19 ล้านปอนด์ใน พ.ศ. 2552
วอตสันแสดงภาพยนตร์ที่ไม่ใช่แฮร์รี่ พอตเตอร์เรื่องแรกคือเรื่อง รองเท้าบัลเลต์ ออกอากาศทางช่องบีบีซีในปี พ.ศ. 2550 ดัดแปลงจากนวนิยายในชื่อเดียวกัน เขียนโดยโนล สเตรตเฟลด์ ผู้กำกับภาพยนตร์ แซนดรา โกลด์บาเชอร์ ให้ความเห็นว่าวอตสันแสดงได้ "สมบูรณ์แบบ" กับบทบาทนักแสดงหญิง พอลีน ฟอสซิล "เธอมีออร่าที่เฉียบแหลมละเอียดอ่อนที่ทำให้คุณอยากจ้องมองที่เธอ" รองเท้าบัลเลต์ ฉายในสหราชอาณาจักรในวันเปิดกล่องของขวัญปี พ.ศ. 2550 ให้ผู้ชม 5.7 ล้านคน ได้รับคำวิจารณ์คละกันไป
การถ่ายทำฉากสำคัญให้ภาพยนตร์แฮร์รี่ พอตเตอร์เรื่องที่หก เริ่มขึ้นในปลายปี พ.ศ. 2550 โดยในส่วนของวอตสัน ถ่ายทำตั้งแต่วันที่ 18 ธันวาคม ถึง 17 พฤษภาคม พ.ศ. 2551 แฮร์รี่ พอตเตอร์กับเจ้าชายเลือดผสม ฉายรอบปฐมฤกษ์ในวันที่ 15 กรกฎาคม พ.ศ. 2552 เลื่อนจากเดือนพฤศจิกายน พ.ศ. 2551 เนื่องจากนักแสดงหลายคนเป็นวัยรุ่นตอนปลาย นักวิจารณ์วิจารณ์พวกเขาในระดับเดียวกับนักแสดงคนอื่น ๆ ในเรื่อง โดยหนังสือพิมพ์ลอสแอนเจลิสไทมส์บรรยายเป็น "การแนะนำสู่การแสดงแบบทันสมัย" หนังสือพิมพ์เดอะวอชิงตันโพสต์รู้สึกว่าวอตสัน "แสดงได้มีเสน่ห์ที่สุดจนถึงทุกวันนี้" ขณะที่หนังสือพิมพ์เดอะเดลีเทลิกราฟบรรยายถึงนักแสดงนำว่า "กระตือรือต้น อิสระ และมีพลังที่จะแสดงสิ่งที่พวกเขามีให้กับส่วนที่เหลือของเรื่อง" ในเดือนธันวาคม พ.ศ. 2551 วอตสันกล่าวว่าเธออยากเรียนระดับมหาวิทยาลัยหลังเธอถ่ายทำภาพยนตร์ชุดแฮร์รี่ พอตเตอร์จบทั้งหมด
การถ่ายทำภาพยนตร์เรื่องแฮร์รี่ พอตเตอร์กับเครื่องรางยมทูต เริ่มวันที่ 18 กุมภาพันธ์ พ.ศ. 2552 สิ้นสุดวันที่ 12 มิถุนายน พ.ศ. 2553 ด้วยเหตุผลด้านการเงินและบทภาพยนตร์ นวนิยายเล่มนี้ถูกแบ่งออกเป็นภาพยนตร์สองตอนซึ่งถ่ายทำต่อเนื่องกัน แฮร์รี่ พอตเตอร์กับเครื่องรางยมทูต ภาค 1 ออกฉายในเดือนพฤศจิกายน พ.ศ. 2553 และภาค 2 ออกฉายในเดือนกรกฎาคม พ.ศ. 2554
เธอปรากฏในมิวสิกวิดีโอของวงวันไนต์โอนลี หลังพบกับนักร้องนำ จอร์จ เครก ในงานรณรงค์โฆษณาวินเทอร์/ซัมเมอร์เบอร์เบรี 2010 วิดีโอเพลง "เซย์ยูโดนต์วอนต์อิต" ออกอากาศทางช่องแชนเนิล 4 ในวันที่ 26 มิถุนายน พ.ศ. 2553 และออกเผยแพร่วันที่ 16 สิงหาคม
หลังจบเรื่องแฮร์รี่ พอตเตอร์ วอตสันแสดงภาพยนตร์เรื่อง 7 วัน แล้วคิดถึงกันตลอดไป รับบทเป็นลูซี ผู้ช่วย ที่ถูกตัวละครหลัก โคลิน คลาร์ก เกี้ยวพาราสี และออกเที่ยวกับเขาหลายครั้ง
2555–ปัจจุบัน
ในเดือนพฤษภาคม พ.ศ. 2553 มีรายงานว่าวอตสันกำลังพิจารณาแสดงในภาพยนตร์เรื่อง วัยป่วนหัวใจปึ้ก ภาพยนตร์เริ่มถ่ายทำในฤดูร้อนปี พ.ศ. 2554 และออกฉายเดือนกันยายน พ.ศ. 2555
ภาพยนตร์เรื่อง วัยร้าย วัยลัก (2556) วอตสันรับบทเป็นนิกกี ภาพยนตร์สร้างจากเหตุการณ์ของกลุ่มโจรปล้นบลิงริงที่เกิดขึ้นจริง โดยวอตสันเล่นเป็นอเล็กซิส เนเออส์ ในโทรทัศน์ ซึ่งเป็นหนึ่งในวัยรุ่นเจ็ดคนที่เข้ามาพัวพันกับการปล้น ภาพยนตร์ได้รับคำวิจารณ์คละกันเป็นส่วนใหญ่ แต่นักวิจารณ์ให้คำชมวอตสันที่แสดงเป็นนิกกีอย่างเป็นเอกฉันท์ วอตสันยังได้แสดงในภาพยนตร์ตลกพยากรณ์เรื่อง วันเนี๊ย...จบป่ะ (2556) โดยเธอ เซธ โรเกน เจมส์ แฟรนโก และคนอื่น ๆ เล่นเป็น "ตนเองในแบบเกินจริง" และวอตสันได้ทิ้ง "ระเบิด f-bomb" ครั้งที่เป็นที่จดจำในเรื่อง เธอกล่าวว่าเธอไม่อาจพลาดโอกาสที่เธอจะได้แสดงภาพยนตร์ตลกเรื่องแรก และ "ทำงานร่วมกับนักแสดงตลกที่ดีที่สุด...ในโลกในตอนนี้"
ในเดือนมิถุนายน พ.ศ. 2555 วอตสันยืนยันบทไอลาในภาพยนตร์เรื่อง โนอาห์ มหาวิบัติวันล้างโลก ของแดร์เรน อาโรนอฟสกี ถ่ายทำในเดือนถัดมาและออกฉายในเดือนมีนาคม พ.ศ. 2557 ในเดือนมีนาคม พ.ศ. 2556 มีรายงานว่าวอตสันกำลังเจรจาแสดงเป็นตัวละครซินเดอเรลล่า ในภาพยนตร์ดิสนีย์ฉบับคนแสดง เค็นเน็ท แบรเนอ กำกับภาพยนตร์ ขณะเคต แบลนเชตต์ รับบทเป็นแม่เลี้ยงใจร้าย วอตสันได้รับข้อเสนอให้เสนอบทดังกล่าว แต่เธอปฏิเสธ
วอตสันได้รับการติดต่อให้แสดงบทเอ็มมา ฟอร์เรสต์ ในภาพยนตร์เรื่องยัวร์วอยซ์อินมายเฮด ในขณะนั้น ผู้กำกับแฮร์รี่ พอตเตอร์ เดวิด เยตส์ ก็ได้รับการติดต่อเช่นกัน ในบทสัมภาษณ์เดือนพฤษภาคม พ.ศ. 2556 ปรากฏว่าวอตสันไม่ได้แสดงในภาพยนตร์ดังกล่าวแล้ว สแตนลีย์ ทุชชีกล่าวว่าบทนั้นจะให้เอมีลี บลันต์แสดงแทน อย่างไรก็ตาม ก่อนเดือนกันยายน พ.ศ. 2556 มีการยืนยันว่าวอตสันจะได้กลับมารับบทฟอร์เรสต์อีกครั้ง และภาพยนตร์จะเริ่มถ่ายทำเดือนพฤศจิกายนปีเดียวกัน โดยผู้กำกับคนใหม่คือ ฟรานเซสกา เกรกอรินี
จนถึงเดือนมิถุนายน พ.ศ. 2556 วอตสันมีกำหนดได้ร่วมงานกับโปรดิวเซอร์ภาพยนตร์แฮร์รี่ พอตเตอร์ เดวิด เฮย์แมน ในภาพยนตร์เรื่อง ควีนออฟเดอะเทียร์ลิง สร้างจากหนังสือไตรภาพที่ยังไม่วางจำหน่าย เธอจะรับบทนำเป็นฮีโรผู้หญิง เคลซี กลินน์ รวมถึงเป็นผู้ควบคุมงานสร้างด้วย วอร์เนอร์บราเธอส์เป็นผู้จัดจำหน่ายภาพยนตร์
มีรายงานในเดือนกันยายน พ.ศ. 2556 ว่าวอตสันจะแสดงในภาพยนตร์เรื่อง ไวล์เวอร์ยัง ภาพยนตร์ดัดแปลงจากนวนิยายเรื่อง 29 ของอะดีนา แฮลเพิร์น ที่เป็นเรื่องราวของคุณยายที่จิตใจยังสาวที่ใช้เวลากับหลานสาว (วอตสัน) แทนที่จะอยู่กับลูกสาวของเธอเอง ภาพยนตร์กำกับโดยสตีเฟน เชอบอสกี ที่เคยร่วมงานกับวอตวันในภาพยนตร์เรื่อง วัยป่วนหัวใจปึ้ก วอตสันยังได้รับคัดเลือกแสดงคู่กับอีธาน ฮอว์ก ในภาพยนตร์ระทึกขวัญเรื่อง รีเกรสชัน อเลฮานโดร อาเมนาบาร์ เขียนบทและกำกับภาพยนตร์ ออกฉายในปี พ.ศ. 2558
ในเดือนตุลาคม พ.ศ. 2556 วอตสันได้รับเลือกให้เป็นผู้หญิงแห่งปีโดยนิตยสารบริติชจีคิว ในเดือนเดียวกันนั้น เธอเป็นนักแสดงหนึ่งในสองคนที่อยู่อันดับสูงสุดของผลสำรวจดาราภาพยนตร์เซ็กซี่ที่สุดแห่งปี 2556 นำหน้าสการ์เลตต์ โจแฮนส์สัน และเจนนิเฟอร์ ลอว์เรนซ์ จากผลสำรวจออนไลน์ที่มีแฟนคลับภาพยนตร์โหวตมากกว่า 50,000 คน เบเนดิกต์ คัมเบอร์แบตช์ได้รับโหวตสูงสุดในฐานะนักแสดงชาย
วอตสัน ร่วมกับจูดี เดนช์ โรเบิร์ต ดาวนีย์ จูเนียร์ ไมก์ ลี จูเลีย ลุยส์-เดรย์ฟัส และมาร์ก รัฟฟาโล ได้รับรางวัลบริเทนเนียอะวอดส์ 2014 จัดขึ้นในวันที่ 30 ตุลาคมที่ลอสแอนเจลิส วอตสันได้รับรางวัลศิลปินชาวบริติชแห่งปี และมอบรางวัลให้มิลลี หนูแฮมสเตอร์ของเธอที่ตายขณะวอตสันถ่ายทำเรื่องศิลาอาถรรพ์
ปี พ.ศ. 2558 มีผลงานที่เอ็มมาแสดงออกฉาย เช่น โคโลเนีย หนีตาย ร่วมแสดงโดยแดเนียล บรูล และมีคาเอล นีควิสต์ วอตสันจะรับบท เบลล์ ในภาพยนตร์คนแสดงดัดแปลงเรื่อง บิวตีแอนด์เดอะบีสต์ พ.ศ. 2560 คู่กับแดน สตีเวนส์ ซึ่งรับบทเป็นบีสต์. เธอจะร้องเพลงในภาพยนตร์เป็นครั้งแรก ซึ่งเธอเรียกว่า "น่าหวาดกลัวในตัวเอง" เธอยังร่วมแสดงในภาพยนตร์ รีเกรสชั่น สัมผัส…ผวา ภาพยนตร์ระทึกขวัญออกฉายในเดือนสิงหาคม พ.ศ. 2558 แสดงร่วมกับอีธาน ฮอว์ก และเพื่อนนักแสดงจากแฮร์รี่ พอตเตอร์ เดวิด ทิวลิส และเซ็นชื่อรับแสดงคู่กับทอม แฮงส์ ในภาพยนตร์ดัดแปลงเรื่อง เดอะเซอร์เคิล
ในเดือนกุมภาพันธ์ พ.ศ. 2559 วอตสันประกาศว่าพักงานแสดงเป็นเวลาหนึ่งปี เธอวางแผนใช้เวลากับ "การพัฒนาส่วนบุคคล" และงานเกี่ยวกับสิทธิสตรี
การเดินแบบและแฟชัน
ในปี พ.ศ. 2548 วอตสันเริ่มงานอาชีพนางแบบด้วยการถ่ายโฟโตชู้ตให้นิตยสารทีนโว้ก และเป็นดาราอายุน้อยที่สุดที่ได้ขึ้นปก สามปีต่อมา สื่อของบริติชรายงานว่าวอตสันจะเป็นพรีเซนเตอร์ของเชอแนลแทนเคียรา ไนต์ลี แต่ทั้งสองคนปฏิเสธว่าไม่เป็นความจริง ในเดือนมิถุนายน พ.ศ. 2552 หลายปีหลังข่าวลือ วอตสันยืนยันว่าเธอจะร่วมกับเบอร์เบอรี เป็นพรีเซนเตอร์ในโครงการฤดูใบไม้ร่วง/ฤดูหนาวปี พ.ศ. 2552 ซึ่งเธอได้รับค่าตอบแทนประมาณหกหลัก เธอยังปรากฏตัวในโครงการโครงการฤดูใบไม้ร่วง/ฤดูหนาวปี พ.ศ. 2553 ของเบอร์เบอรีร่วมกับอเล็กซ์ น้องชายของเธอ จอร์จ เครก และแมตต์ กิลเมอร์ นักดนตรี และแม็กซ์ เฮิร์ด นายแบบ ในเดือนกุมภาพันธ์ พ.ศ. 2554 วอตสันได้รับรางวัลสไตล์ไอคอนจากนิตยสารแอล มอบโดยวิเวียน เวสต์วูด วอตสันยังคงทำงานโฆษณาแฟชันต่อไปหลังเธอประกาศว่าเธอเป็นพรีเซนเตอร์ให้ผลิตภัณฑ์ลังโคมในเดือนมีนาคม พ.ศ. 2554
ในเดือนกันยายน พ.ศ. 2552 วอตสันประกาศว่าเธอเกี่ยวข้องกับพีเพิลทรี ตราสินค้าค้าแฟชันโดยชอบธรรม วอตสันทำหน้าที่เป็นที่ปรึกษาฝ่ายสร้างสรรค์ให้กับพีเพิลทรีสร้างเสื้อผ้าฤดูใบไม้ผลิที่จำหน่ายในเดือนกุมภาพันธ์ พ.ศ. 2553 ขอบเขตของรูปแบบมีแรงบันดาลจจากฝรั่งเศสและลอนดอนตอนใต้ หนังสือพิมพ์เดอะไทมส์บรรยายคอลเล็กชันนี้ว่า "ฉลาดมาก" แม้ว่ามี "ความหวังเงียบ ๆว่า [เธอ] จะสับสนกับการถักเสื้อผ้าครั้งแรก" คอลเล็กชันนี้ถูกเผยแพร่ในนิตยสารหลายฉบับ เช่น ทีนโว้ก คอสโมโพลิตัน และพีเพิล วอตสันซึ่งไม่ได้ค่าตัวในการร่วมมือครั้งนี้ ยืนยันว่าการแข่งขันของเสื้อผ้าชุดนี้มีเล็กน้อย แต่แย้งว่า "แฟชันเป็นวิธีที่ดีที่จะให้อำนาจคนและเพิ่มทักษะให้พวกเขาด้วย กล่าวคือ แทนที่จะมอบเงินสดให้การกุศล คุณสามารถช่วยผู้คนได้โดยซื้อเสื้อผ้าที่พวกเขาทำและสนับสนุนสิ่งที่เขาภาคภูมิใจ" และเสริมว่า "ฉันคิดว่าคนหนุ่มสาวอย่างฉันกำลังจะตระหนักกันมากขึ้นเกี่ยวกับปัญหาด้านมนุษยธรรมเกี่ยวกับแฟชันที่ผ่านไปเร็วและต้องการตัดสินใจให้ดี แต่ไม่มีทางเลือกมากขนาดนั้น" วอตสันยังคงร่วมงานกับพีเพิลทรี จนออกคอลเล็กชันฤดูใบไม้ร่วง/ฤดูหนาวในปี พ.ศ. 2553
วอตสันได้รับรางวัลนักออกแบบชาวบริติชยอดเยี่ยมในงานประกาศรางวัลแฟชันบริติชอะวอดส์ 2014 ในงานยังมีดารามากมาย เช่น เดวิด เบคแคม เอมัล คลูนีย์ เคต มอส และเคียรา ไนต์ลีย์
การศึกษา
หลังจบจากโรงเรียน วอตสันพักเรียนหนึ่งปี เพื่อถ่ายทำภาพยนตร์แฮร์รี่ พอตเตอร์กับเครื่องรางยมทูตในเดือนกุมภาพันธ์ พ.ศ. 2552 แต่กล่าวว่าเธอตั้งใจเรียนต่อไป และเธอยืนยันในภายหลังว่าเธอเลือกเข้าเรียนที่มหาวิทยาลัยบราวน์ในพรอวิเดนซ์ รัฐโรดไอส์แลนด์ ในเดือนมีนาคม พ.ศ. 2554 หลังจากเรียนมหาวิทยาลัยเป็นเวลา 18 เดือน วอตสันปรากฏว่าเธอยืดเวลาเรียนออกไปอีก "หนึ่งหรือสองภาคเรียน" แม้ว่าเธอเข้าเคยเรียนที่วิทยาลัยวูสเตอร์ ออกซฟอร์ด ระหว่างปีการศึกษา 2554-2555 ในฐานะ "นักเรียนเยือน"
วอตสันกล่าวกับเอลเลน ดีเจนเนอเรสก่อนจบการศึกษาว่าเธอต้องเรียนห้าปีแทนสี่ปี เนื่องจากงานแสดงของเธอ เธอ "พักเรียนสองภาคเรียนเต็ม" ในวันที่ 25 พฤษภาคม พ.ศ. 2557 เธอจบการศึกษาระดับปริญญาตรีจากมหาวิทยาลัยบราวน์ด้านวรรณคดีอังกฤษ ในปี พ.ศ. 2556 เธอได้รับการรับรองให้สอนโยคะและการทำสมาธิ เธอเรียนพิเศษการทำสมาธิเป็นเวลาหนึ่งสัปดาห์ที่อาคารแห่งหนึ่งของชาวแคนาดา โดยเป็นสถานที่ที่ผู้อาศัยไม่ได้รับอนุญาตให้พูด เพื่อ "หาวิธีอยู่บ้านกับตนเอง" เธอกล่าวกับนิตยสารแอลออสเตรเลียว่า อนาคตที่ไม่แน่นอนหมายถึงการค้นหา "หนทางที่ทำให้รู้สึกปลอดภัยและรู้สึกเหมือนตนอยู่บ้าน เพราะฉันไม่อาจเชื่อใจสถานที่จริง ๆ ได้เลย"
ชีวิตส่วนตัว
วอตสันพบและเริ่มคบหากับนักเรียนที่ออกซฟอร์ด วิล แอดาโมวิกซ์ ในปี พ.ศ. 2554 ระหว่างเรียนมหาวิทยาลัยปีแรก เขาไปกับเธอในงานประกาศรางวัลเอ็มทีวีมูวีอะวอดส์ 2013 ซึ่งวอตสันได้รับรางวัลเทรลเบลเซอร์ ทั้งคู่เลิกรากันในต้นปี พ.ศ. 2557 ต่อมาในปีนั้น วอตสันคบหากับนักกีฬารักบี้ของออกซฟอร์ดชื่อ แมทธิว แจนนี ความสัมพันธ์สิ้นสุดลงในเดือนพฤศจิกายน ผู้แถลงข่าวแทนวอตสันกล่าวว่าทั้งคู่เลิกรากันเนื่องจาก "ตารางงานไม่มีเวลาว่าง"
ขณะถ่ายทำภาพยนตร์เรื่องโนอาห์ มหาวิบัติวันล้างโลก วอตสันถูกถามเกี่ยวกับศรัทธา และเธอบรรยายตนว่าเป็นผู้มีจิตใจรอบรู้กว้างขวาง มีศรัทธา
งานเกี่ยวกับสิทธิสตรี
วอตสันส่งเสริมการศึกษาของเด็กหญิงด้วยการแวะเยี่ยมประเทศบังกลาเทศและแซมเบีย ในเดือนกรกฎาคม พ.ศ. 2557 เธอมีนัดพบในฐานะทูตสันถวไมตรีสตรีของสหประชาชาติ ในเดือนกันยายนปีเดียวกันนั้น วอตสันซึ่งยอมรับว่ารู้สึกกังวลใจ ส่งที่อยู่ให้สำนักงานใหญ่ของสหประชาชาติในนครนิวยอร์กเพื่อออกโครงการรณรงค์ฮีฟอร์ชี (HeForShe) ซึ่งเรียกร้องให้ผู้ชายสนับสนุนความเท่าเทียมกันทางเพศ ในสุนทรพจน์ครั้งนั้น เธอกล่าวว่าเธอเริ่มสงสัยถึงสมมุติฐานเกี่ยวกับเพศเมื่ออายุแปดขวบเมื่อเธอถูกเรียกว่า "เจ้ากี้เจ้าการ" (ลักษณะนิสัยที่ทำให้เธอเป็นผู้สมบูรณ์แบบ) ขณะที่เด็กชายไม่ถูกเรียกเช่นนั้น และขณะอายุ 14 ปี เมื่อเธอ "ถูกสื่อบางแหล่งให้ความสำคัญทางเพศ" คำกล่าวของวอตสันได้ชื่อว่ามีคตินิยมสิทธิสตรี "ความเชื่อที่ว่าผู้ชายและผู้หญิงควรมีสิทธิและโอกาสเท่าเทียมกัน" และเธอประกาศว่าเรื่องที่เธอ "เกลียดผู้ชาย" เป็นสิ่งที่เธอ "ต้องหยุดให้ได้" ต่อมาวอตสันได้รับภัยคุกคามหลังจากกล่าวสุนทรพจน์ไม่ถึง 12 ชั่วโมง ทำให้เธอรู้สึก "โกรธเกรี้ยว ถ้าพวกเขาพยายามทำให้ฉันเลิกทำสิ่งนี้ มันจะเป็นตรงข้ามกันเลย" ในปี พ.ศ. 2558 มาลาลา ยูซาฟไซ บอกกับวอตสันว่าเธอตัดสินใจเรียกตนเองว่าผู้สนับสนุนสิทธิสตรีหลังจากได้ฟังสุนทรพจน์ของวอตสัน
ไอ้แมลงวัน (สยองพันธุ์ผสม)
ไอ้แมลงวัน (สยองพันธุ์ผสม)  ชื่อภาษาไทยของภาพยนตร์ฮอลลีวู้ดเรื่อง The Fly นำแสดงโดย เจฟฟ์ โกลด์บลุม, จีนา เดวิส, จอห์น เกทซ์ กำกับการแสดงโดย เดวิด โครเนนเบิร์ก
เนื้อเรื่อง
เซธ บรันเดิล (เจฟฟ์ โกลด์บลุม) นักวิทยาศาสตร์สติเฟื่องได้พบกับนักข่าวสาวชื่อว่า เวโรนิก้า เกฟ (จีนา เดวิส) ที่งานแถลงข่าวของบริษัทแห่งหนึ่งที่ทำการวิจัยทางด้านวิทยาศาสตร์ บริษัทนี้มอบเงินทุนให้เซธทำการวิจัยของเขา เซธพาเวโรนิก้าไปที่โกดังของเขาที่เป็นทั้งบ้านและห้องทดลองเพื่อแสดงสิ่งประดิษฐ์ที่สามารถจะเปลี่ยนแปลงโลกได้นั่นคือ "เครื่องย้ายมวลสาร" ที่สามารถย้ายสสารจากตู้หนึ่งไปสู่อีกตู้หนึ่งได้ เซธพยายามที่จะให้เวโรนิก้าเก็บความลับโครงการของเขาไว้เพื่อไม่ให้เบื้องบนของเขารับรู้ อย่างไรก็ตามเครื่องย้ายมวลสารนี้สามารถย้ายสสารที่ไม่มีชีวิตได้เท่านั้น โดยที่การย้ายสิ่งมีชีวิตนั้นยังไม่สามารถทำได้ (เซธได้ลองใช้ลิงบาบูนในการทดลองย้ายสสาร ปรากฏว่าร่างกายของลิงบาบูนนั้นแหลกเหลว) เซธและเวโรนิก้าเริ่มมีความสัมพันธ์ที่ใกล้ชิด ต่อมาเซธได้ทำการทดลองย้ายสิ่งมีชีวิตได้สำเร็จ โดยใช้ลิงบาบูนอีกตัว โดยที่ผลที่ได้ร่างกายของลิงนั้นไม่ได้รับความเสียหายแต่อย่างใด
หลายอาทิตย์ต่อมา ร่างกายของเซธเปลี่ยนแปลงไปจนเค้าความเป็นมนุษย์นั้นเริ่มลดลงเรื่อยๆ เขาขอร้องให้เวโรนิก้ามาพบกับตน เซธบอกกับเธอว่าร่างกายของเขากำลังเปลี่ยนแปลงไปเรื่อยๆ และจะกลายเป็นสิ่งมีชีวิตพันธุ์ใหม่ที่ไม่ใช่ทั้งมนุษย์และแมลงอีกต่อไป (เซธเรียกสภาพนี้ว่า "แมลงวันบรันเดิล" ) เซธเริ่มมีท่าทางอากัปกิริยาของแมลงวันมากขึ้น ไม่ว่าจะเป็นการคายน้ำย่อยใส่อาหารก่อนที่จะกิน รวมไปถึงความสามารถในการยึดเกาะกำแพงหรือเพดาน เขาตระหนักได้ว่าความรู้สึกนึกคิดของความเป็นมนุษย์นั้นเริ่มจะหายไปแล้ว และเริ่มควบคุมสัญชาตญาณตัวเองไม่ได้ ถึงกระนั้นเซธก็หาวิธีรักษาอาการกลายพันธุ์นี้โดยการยับยั้งยีนของแมลงวันไม่ให้ลุกลามไปมากกว่านี้โดยการใช้ DNA ของมนุษย์ ขณะเดียวกันเวโรนิก้าพบว่าเธอตั้งครรภ์กับเซธ และเธอไม่แน่ใจว่าทารกในครรภ์ของเธอจะมีชะตากรรมเดียวกับเซธหรือไม่ หลังจากที่เธอฝันว่าเธอไปทำแท้งแต่ปรากฏว่ากลายเป็นหนอนขนาดยักษ์ออกมาจากครรภ์ของเธอ เวโรนิก้าและสแตธิสตัดสินใจที่จะทำแท้ง แต่แพทย์นั้นไม่ตกลงที่จะทำแท้งให้เนื่องจากเหตุผลของเวโรนิก้าไม่เพียงพอ เธอขอร้องให้แพทย์ทำแท้งเพราะเธอไม่แน่ใจว่าที่อยู่ในครรภ์ของเธอจะเป็นมนุษย์หรือไม่ ภายหลังเวโรนิก้ากำลังทำใจที่จะรับการทำแท้ง เซธได้มาหาเวโรนิก้าและพาหนีไปจากโรงพยาบาล เซธขอร้องเธอว่าอย่าทำแท้งเพราะลูกของเขาอาจจะเป็นสิ่งเดียวที่เหลืออยู่ของเซธ แต่เวโรนิก้าก็กลัวเกินกว่าจะยอมรับได้ ขณะเดียวกันสแตธิสแอบเข้ามาที่ห้องของเซธพร้อมกับปืนลูกซอง ทันใดนั้นเขาได้พบกับเซธและถูกเซธทำร้ายจนได้รับบาดเจ็บสาหัสที่มือซ้ายและเท้าขวาจากการถูกน้ำย่อยละลาย ก่อนที่เซธจะทำร้ายสแตธิสไปมากกว่านี้ทันใดนั้นเวโรนิก้ามาห้ามไว้ ตอนนี้ร่างกายของเซธใกล้จะกลายพันธุ์ไปโดยสมบูรณ์ทุกขณะ
เซธบอกกับเวโรนิก้าว่าทางเดียวที่เขาจะกลับไปเป็นมนุษย์เหมือนเดิมได้ เขาต้องรวมร่างกับมนุษย์อีกคนหนึ่ง ซึ่งเซธเลือกเวโรนิก้าเพื่อที่จะทำให้เซธและเวโรนิก้ากับลูกในท้องนั้นกลายเป็นหนึ่งเดียวกัน เวโรนิก้าขัดขืนเซธที่จะลากเธอไปยังเครื่องย้ายมวลสารที่ 1 เธอเผลอไปทำขากรรไกรล่างของเซธหลุดออกมา เซธได้กลายร่างเป็นสัตว์ประหลาดครึ่งคนครึ่งแมลงอย่างสมบูรณ์ "แมลงวันบรันเดิล"ลากเวโรนิก้าเข้าไปยังเครื่องย้ายมวลสารที่ 1 ส่วนตัวเขาจะเข้าไปที่เครื่องที่ 2 อย่างไรก็ตามสแตธิสที่บาดเจ็บสาหัสนั้นมาช่วยเวโรนิก้าไว้โดยการยิงปืนลูกซองใส่สายไฟที่เชื่อมเครื่องย้ายมวลสารที่มีเวโรนิก้าอยู่ภายใน ทำให้เวโรนิก้าออมาจากเครื่องได้โดยไม่เป็นอะไร ในขณะที่กระบวนการการรวมร่างใกล้จะทำงาน แมลงวันบรันเดิลที่อยู่ในเครื่องย้ายมวลสารที่ 2 ได้พังประตูเครื่องออกมา ทันใดนั้นกระบวนการรวมร่างก็เริ่มขึ้น เมื่อประตูของเครื่องย้ายมวลสารที่ 3 (ปลายทางของเครื่องที่ 1 และ 2) เปิดออกมามีสิ่งมีชีวิตที่น่าขยะแขยงออกมาจากเครื่องนั้น นั่นคือแมลงวันบรันเดิลที่รวมร่างกับเศษชิ้นส่วนของเครื่องย้ายมวลสารที่ 2 เวโรนิก้ารู้สึกหดหู่และสงสารเมื่อเห็นสภาพที่น่าเวทนาของสิ่งมีชีวิตตัวนั้น มันได้เอาปืนของสแตธิสที่เวโรนิก้าถือมามาจ่อที่ศีรษะเพื่อให้เวโรนิก้ายุติชะตากรรมนี้ เวโรนิก้าลั่นไกปืนนั้นด้วยความเสียใจสุดขีดเมื่อปลิดชีวิตสัตว์ประหลาดนั้นที่ครั้งหนึ่งเคยเป็นเซธ บรันเดิล เธอร้องไห้และคุกเข่าต่อหน้าคนรักของเธอที่จากในร่างของซากสิ่งมีชีวิตประหลาดตัวนั้น
เบื้องหลังและความสำเร็จ
The Fly สร้างมาจากเรื่องสั้นชื่อเดียวกันของ จอร์จ แลงเกล็น นักเขียนชาวอังกฤษ และเคยถูกสร้างเป็นภาพยนตร์มาแล้วถึง 3 ภาคด้วยกัน ในปี ค.ศ. 1958 ซึ่งประสบความสำเร็จเป็นอย่างยิ่ง
ในครั้งนี้ The Fly ได้ถูกสร้างขึ้นใหม่อีกครั้ง โดยการกำกับและร่วมเขียนบทและร่วมแสดงด้วย โดย เดวิด โครเนนเบิร์ก ผู้กำกับสัญชาติแคนาดา ที่มีชื่อเสียงกับภาพยนตร์ไซไฟสยองขวัญ
โดยถ่ายทำที่โทรอนโต บ้านเกิดของโครเนนเบิร์กเอง ในช่วงปี ค.ศ. 1985-ค.ศ. 1986 เมื่อเข้าฉายแล้ว ภาพยนตร์ได้รับคำชมว่าแต่งหน้าและมีเอฟเฟกต์ที่ทำได้น่ากลัวสยองขวัญสมจริงมาก จนมีชื่อเข้าชิงรางวัลออสการ์ สาขาแต่งหน้ายอดเยี่ยม ประจำปี ค.ศ. 1986 และได้รางวัลชนะเลิศไป โดย คริส วอลเลส และสตีเฟ่น ดูพุส
ในส่วนของนักแสดง นับเป็นการร่วมงานกันเป็นครั้งที่ 2 ของเจฟฟ์ โกลด์บลุม และจีนา เดวิส นักแสดงนำในเรื่อง ซึ่งเคยร่วมงานกันมาก่อนหน้านี้ในภาพยนตร์แนวตลก หลังจากนี้ทั้งคู่ก็ได้คบหาและแต่งงานกันในที่สุด
นอกจากนี้แล้ว ภาพยนตร์ยังทำเงินรายได้ถึง 60,629,159 ดอลลาร์สหรัฐ จากทุนสร้างเพียง 15,000,000 ดอลลาร์สหรัฐเท่านั้น จนต้องมีการสร้างภาคต่อขึ้นมาในปี ค.ศ. 1989 ในชื่อ The Fly II
ในเว็บไซต์IMDbได้ให้คะแนนภาพยนตร์เรื่องนี้ 7.4 ดาวจากทั้งหมด 10 ดาว และได้รับคำวิจารณ์ว่าเป็นภาพยนตร์ที่ดีที่สุดเรื่องหนึ่งของโครเนนเบิร์ก แต่สำหรับทัศนะของ รศ.ดร.ชัยวัฒน์ คุประตกุล นักเขียน นักวิทยาศาสตร์ชาวไทยเห็นว่าภาพยนตร์ไตรภาคในยุคทศวรรษที่ 50 นั้นน่ากลัวกว่า
ละครเวที
ในปี ค.ศ. 2008 ได้มีการสร้างเป็นละครเวทีโอเปราด้วย โดย โฮเวิร์ด ชอร์ ผู้แต่งดนตรีประกอบของเรื่อง
การทำใหม่
ในเดือนกันยายน ปี ค.ศ. 2009 เดวิด โครเนนเบิร์ก ได้ให้สัมภาษณ์ว่าจะสร้าง The Fly ขึ้นมาใหม่อีกครั้ง โดยใช้ต้นฉบับที่ตนเองกำกับในปี ค.ศ. 1986 โดยจะรับหน้าที่เขียนบทและกำกับเองอีกครั้ง
กองทัพเรือ
กองทัพเรือ หมายถึง กองกำลังทางทหารที่ปฏิบัติการทางน้ำ และมีหน้าที่ป้องกันประเทศทั้งในลำน้ำและในท้องทะเลหลวง กิจการของกองทัพเรือนั้นได้รวมเอาทั้งกิจการนาวิกโยธินซึ่งเป็นทหารเรือฝ่ายบก และกิจการการป้องกันชายฝั่งด้วย ในประเทศที่มีขนาดใหญ่มาก เช่น สหรัฐ จะแยกกิจการเหล่านี้เป็นเหล่าทัพย่อยต่างหากเพื่อให้เกิดความสะดวกในการบริหารจัดการองค์กร
เลิฟ ★ กัน
"เลิฟ ★ กัน" เป็นซิงเกิลของฮิราโนะ อายะ ออกจำหน่ายครั้งแรกในวันที่ 10 ตุลาคม พ.ศ. 2550 โดย แลนติส ซิงเกิลนี้เป็นซิงเกิลที่สี่ของเธอ
ใบตอง
ใบตองหรือใบกล้วย คือใบของต้นกล้วย มีการนำมาใช้หลากหลาย เพราะมีขนาดใหญ่ ยืดหยุ่น กันน้ำและสามารถนำมาตกแต่งได้ มีการใช้ใบกล้วยในการทำอาหาร ห่ออาหารและเป็นภาชนะอาหารอย่างกว้างขวางในประเทศเขตร้อนชื้นหรือกึ่งเขตร้อนชื้น มีการนำมาใช้ตกแต่งและใช้เพื่อเป็นสัญลักษณ์ในพิธีกรรมความเชื่อของฮินดูและพุทธ ในบ้านดั้งเดิมของเขตร้อนชื้น มีการนำมาใช้ทำหลังคาหรือรั้ว โดยทำมาใช้ใบกล้วยแห้ง แต่เดิมใบกล้วยและใบต้นปาล์ม เป็นพื้นผิวที่ใช้สำหรับเขียนในหลายประเทศของอเมริกาใต้และอเมริกาตะวันออกเฉียงใต้
ซ็องซาต็องดร์
ซ็องซาต็องดร์ (Sans attendre แปลว่า ไม่ต้องรอ) เป็นอัลบั้มภาษาฝรั่งเศสของเซลีน ดิออน นักร้องสาวชาวแคนาดา ที่มีกำหนดจำหน่ายในวันที่ 5 พฤศจิกายน พ.ศ. 2555 โดยโซนี่ มิวสิค เอ็นเตอร์เทนเมนท์ และได้เผยแพร่ซิงเกิลแรก "ปาร์เลอามงแปร์" เมื่อวันที่ 2 กรกฎาคม พ.ศ. 2555 ขึ้นชาร์ตอันดับที่หนึ่งในเกแบ็กและหนึ่งในสิบอันดับแรกในฝรั่งเศสและเบลเยียม
รายชื่อแหล่งมรดกโลกในประเทศเซเชลส์
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเซเชลส์ทั้งสิ้น 2 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศเซเชลส์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 2 แห่ง
โรงเรียนปลายพระยาวิทยาคม
โรงเรียนปลายพระยาวิทยาคม เป็นสถานศึกษาขนาดกลางตั้งอยู่เลขที่ 4 ถนนอ่าวลึก - พระแสง ตำบลปลายพระยา อำเภอปลายพระยา จังหวัดกระบี่ โดยคนทั่วไปส่วนใหญ่มักเรียกว่า "โรงเรียนมอ หรือ โรงเรียนปลายยา" ก่อตั้งขึ้นเมื่อเดือนมิถุนายน พุทธศักราช 2519 (วันที่ไม่ปรากฏชัด) โดยนายวิสูตร ขนอม ตำแหน่งอาจารย์ 1 โรงเรียนอ่าวลึกประชาสรรค์ มาดำรงตำแหน่งเป็นครูใหญ่อยู่ในขณะนั้น โดยได้รับงบประมาณการก่อสร้างอาคารเรียนแบบถาวร แบบ 216 ก 6 ห้องเรียน 1 หลัง บ้านพักครู 2 หลัง บ้านพักนักการภารโรง 1 หลัง ห้องน้ำนักเรียน 1 หลัง โดยใช้ที่ดินของกระทรวงศึกษาธิการ เนื้อที่ 168 ไร่ ในการก่อสร้างของสมัยนั้น
ประวัติ
โรงเรียนปลายพระยาวิทยาคม สร้างขึ้นเมื่อปีพุทธศักราช 2519 เนื่องจากก่อนหน้านั้น ได้รับการอนุมัติจาก(กระทรวงศึกษาธิการ) ให้เปิดสอนครั้งแรกในระดับมัธยมศึกษาตอนต้นเป็นครั้งแรกเมื่อปีพุทธศักราช 2519 โดยตอนแรกได้อาศัยอาคารเรียนของโรงเรียนบ้านบางเหียน เป็นสถานที่เรียนชั่วคราว ทำการรับนักเรียนแบบสหศึกษา ในปีการศึกษานั้นรับนักเรียนได้จำนวน 22 คน มีครูประจำการจำนวน 4 คน ต่อมาได้รับงบประมาณการก่อสร้างอาคารเรียนแบบถาวร แบบ 216 ก ห้องเรียน 1 หลัง บ้านพักครู 2 หลัง บ้านพักนักการภารโรง 1 หลัง ห้องน้ำนักเรียน 1 หลัง โดยใช้ที่ดินของกระทรวงศึกษาธิการ เนื้อที่ 168 ไร่ ในการก่อสร้าง และห่างจากที่เรียนชั่วคราวประมาณ 1 กิโลเมตร เมื่อทำการก่อสร้างอาคารเรียน และอาคารประกอบแล้วเสร็จ จึงได้ย้ายไปยังที่เรียนใหม่เมื่อเดือนมิถุนายน พุทธศักราช 2520 โดยในขณะนั้นมีครูประจำการจำนวน 6 คน ในครั้งนั้น
ปัจจุบันเปิดรับนักเรียน ชั้นมัธยมปีที่ 1 - 6 เมื่อมีนักเรียนเพิ่มขึ้นก็สร้างอาคารเรียนขึ้นอีกหลัง โดยใช้ชื่อว่า "อาคาร 20 ปี" (ภายหลังใด้เปลี่ยนชื่อเป็นอาคารปลายพระยารุ่งเรือง) ซึ่งก่อสร้างขึ้นในภายหลัง ในบริเวณใกล้ๆกันของ "อาคาร 20 ปี" เป็นสระน้ำขนาดใหญ่ ไว้สำหรับใช้อุปโภคและบริโภค สำหรับครูและบุคลากรภายในโรงเรียน ปัจจุบันโรงเรียนปลายพระยาวิทยาคมเป็นสถานศึกษาระดับมัธยมขนาดกลาง มีนักเรียนกว่า 1,200 คน บุคลากรประมาณ 60 คน ครูต่างประเทศ 2 คน
คติพจน์ประจำโรงเรียน
"ขนฺติ หิต สุขา วหา" แปลว่า ความอดทนนำมาซึ่งประโยชน์สุข
สีประจำโรงเรียน
- สีดำ คือ ความอดทน - สีแดง คือ เลือดอันเข้มข้น
คณะสีประจำโรงเรียน
- เขียวมรกต
- เหลืองบุษราคัม
- ชมพูพลอยชมพู
รถไฟเร็วเขตเมืองซือริช
รถไฟเร็วเขตเมืองซือริช (S-Bahn Zürich) เป็นโครงข่ายรถไฟเร็วในประเทศสวิตเซอร์แลนด์ ให้บริการในพื้นที่เมืองซือริชและบริเวณโดยรอบ โดยรถไฟบางเส้นทางก็ให้บริการข้ามพรมแดนประเทศเยอรมนีด้วย รถไฟเร็วเปิดให้บริการอย่างเป็นทางการในเดือนพฤษภาคม ค.ศ. 1990 และมีให้บริการรถชั้นหนึ่งซึ่งคิดเป็นสัดส่วน 1 ใน 4 ของขบวนรถ
โรงเรียนปลายพระยาวิทยาคม
เพลงมาร์ชประจำโรงเรียน
เพลงมาร์ชปลายพระยาวิทยาคม
เหล่านักเรียนปลายพระยาวิทยาคม
มุ่งองค์สี่ยึดมั่นการศึกษา
การเรียนดี กีฬาเด่น เป็นปรัชญา
ความอดทนนำสุขมาสถาบันเรา
ภูมิทัศน์โดดเด่นเป็นสง่า
ปลายพระยาแหล่งปลูกปาล์มมานานเนาว์
พัฒนาบ้านเมืองเราให้ก้าวไกล
รักสะอาด มีวินัย ตั้งใจเรียน
รู้หน้าที่และสิทธิความเป็นไทย
สีดำแดง นั่นหรือ คืออำนาจ
เชิดชูชาติ ศาสน์ กษัตรา
งามมารยาทปราชญ์เปรื่องเลื่องลือชา
นามว่า "ปลายพระยาวิทยาคม" ฯ
ทำเนียบผู้บริหาร
ตั้งแต่ปีพุทธศักราช 2519 ถึงปัจจุบัน โรงเรียนปลายพระยาวิทยาคม มีผู้บริหารทั้งหมด 10 ท่าน
คณะผู้บริหารโรงเรียนปลายพระยาวิทยาคม
นายธนูศักดิ์ พยัฆเนตร ผู้อำนวยการโรงเรียนปลายพระยาวิทยาคม
นายกมลชัย กลางรัก รองผู้อำนวยการกลุ่มงานบริหารทั่วไป
นางสารพัฒน์ รัตนบุรานินท์ รองผู้อำนวยการกลุ่มงานบริหารวิชาการ
นายศักดิพันธ์ จันทร์เพชร รองผู้อำนวยการกลุ่มงานบริหารบุคลากร
อาคารและสถานที่ภายในโรงเรียน
โรงเรียนปลายพระยาวิทยาคมประกอบไปด้วยอาคารต่าง ๆ ดังต่อไปนี้
ชีวิตในโรงเรียน
นักเรียนมีคุณธรรม จริยธรรม  มีคุณภาพและศักยภาพในการแข่งขันทั้งทางด้านวิชาการ และการกีฬา รู้จักบริหารทรัพยากรในท้องถิ่น มีความสามารถด้านวิทยาศาสตร์เทคโนโลยี และรักความเป็นไทย
พระราชพิธีมหามงคลเฉลิมพระชนมพรรษา 4 รอบ 5 ธันวาคม 2518
ระวังสับสนกับ พระราชพิธีมหามงคลเฉลิมพระชนมพรรษา 4 รอบ 20 กันยายน 2444
ระวังสับสนกับ พระราชพิธีมหามงคลเฉลิมพระชนมพรรษา 4 รอบ 12 สิงหาคม 2523
ระวังสับสนกับ พระราชพิธีมหามงคลเฉลิมพระชนมพรรษา 4 รอบ 28 กรกฎาคม 2543
วันศุกร์ที่ 5 ธันวาคม พุทธศักราช 2518
เวลาเช้าพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯไปยัง พระบรมมหาราชวัง เสด็จออก พระที่นั่งอมรินทรวินิจฉัย ทาง พระทวารเทวราชมเหศวร์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรประทับเหนือ พระที่นั่งพุดตานกาญจนสิงหาสน์ บนพระแท่นราชบัลลังก์ภายใต้ นพปฎลมหาเศวตฉัตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบรมวงศานุวงศ์ และ ข้าราชการ เฝ้าทูลละอองธุลีพระบาท
ครั้นสิ้นสุดเสียงประโคม พลตรี พระเจ้าวรวงศ์เธอ พระองค์เจ้าภาณุพันธุ์ยุคล เป็นผู้แทนพระบรมวงศานุวงศ์ หม่อมราชวงศ์คึกฤทธิ์ ปราโมช นายกรัฐมนตรี นายประสิทธิ์ กาญจนวัฒน์ ประธานรัฐสภา กราบบังคมทูลพระกรุณาถวายพระพรชัยมงคลตามลำดับพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรมีพระราชดำรัสตอบจบแล้ว มหาดเล็กรัวกรับ ชาวม่านปิดพระวิสูตร เจ้าพนักงานชูพุ่มดอกไม้ทองให้สัญญาณ ชาวพนักงานประโคมเช่นเวลาเสด็จออก ทหารกองเกียรติยศถวายความเคารพ แตรวงบรรเลง เพลงสรรเสริญพระบารมี จากนั้นจึงเสด็จขึ้น พระที่นั่งไพศาลทักษิณ ทางพระทวารเทวราชมเหศวร์
เวลาบ่าย เสด็จฯไปยังพระบรมมหาราชวังเข้าสู่มุขหน้าพระอุโบสถ วัดพระศรีรัตนศาสดาราม โดยมี บรรพชิต ญวณและจีนถวายพระพรชัยมงคลแล้วจึงเสด็จเข้าสู่พระอุโบสถจุดธูปเทียนบูชา พระพุทธมหามณีรัตนปฏิมากร พระสัมพุทธพรรณี และพระพุทธรูปฉลองพระองค์จุดธูปเทียนบูชาเทพยดานพเคราะห์แล้วเสด็จสู่มุขหน้าพระอุโบสถ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรพระราชทานสังคหวัตถุแก่ข้าทูลละอองธุลีพระบาทผู้สูงอายุ แล้วเสด็จฯ จากพระอุโบสถไปประทับรถยนต์พระที่นั่งที่ประตูหลังวัดพระศรีรัตนศาสดาราม ไปเทียบหน้าพระทวารเทเวศรรักษาเสด็จเข้าสู่พระที่นั่งอมรินทรวินิจฉัยมไหยสูรยพิมานประเคนสัญญาบัตร พัดยศ ไตร แก่พระสงฆ์ซึ่งเข้ารับพระราชทานสมณศักดิ์ใหม่พระสงฆ์ถวายอนุโมทนา สมเด็จพระราชาคณะถวายอดิเรก ถวายพระพรลา จากนั้นพระสงฆ์ 60 รูป เจริญพระพุทธมนต์การพระราชพิธีเฉลิมพระชนมพรรษา พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจุดเทียนพระมหามงคลเทียบเท่าพระองค์และธูปเทียนบูชาพระพุทธรูป เทวรูป พระเคราะห์ แล้วจึงจุดธูปเทียนนมัสการ ทรงศีล จากนั้นพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจึงเสด็จขึ้นพระที่นั่งไพศาลทักษิณทางพระทวารเทวราชมเหศวร์จุดธูปเทียนบูชาพระสยามเทวาธิราชแล้วเสด็จออกพระที่นั่งอมรินทรวินิจฉัยพระสงฆ์เจริญพระพุทธมนต์พระราชพิธีเฉลิมพระชนมพรรษาจบแล้ว สมเด็จพระราชาคณะถวายอดิเรกถวายพระพรลา แล้วจึงเสด็จฯ กลับโดยประทับรถยนต์พระที่นั่งพระทวารเทเวศรรักษา
วันเสาร์ที่ 6 ธันวาคม พุทธศักราช 2518
เวลาเช้า พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯ ไปยังพระบรมมหาราชวังยังพระที่นั่งไพศาลทักษิณจุดธูปเทียนบูชา พระสยามเทวาธิราช แล้วเสด็จออกพระที่นั่งอมรินทรวินิจฉัยทางพระทวารเทวาราชมเหศวร์ ถวายภัตตาหารแด่พระสงฆ์เสร็จแล้ว สมเด็จพระราชาคณะ ถวายพระธรรมเทศนามงคลวิเศษกัณฑ์ 1 จบพิธีสงฆ์แล้วจึงเสด็จฯ กลับโดยประทับรถยนต์พระที่นั่งที่พระทวารเทเวศรรักษา
เวลาบ่าย เสด็จออก ณ ท้องพระโรงกลาง พระที่นั่งจักรีมหาปราสาท ให้คณะทูตานุทูตต่างประเทศและผู้แทนฝ่ายกงสุลเฝ้าฯ ถวายพระพรชัยมงคลมีพระราชดำรัสตอบแล้วจึงเสด็จฯ ขึ้น
รัฐพิธี
รัฐบาลไทยได้เตรียมการจัดรัฐพิธี เนื่องในวโรกาสมหามงคลเฉลิมพระชนมพรรษา 4 รอบ 5 ธันวาคม 2518 โดยมีรายละเอียด ดังต่อไปนี้
คริสโตเฟอร์ วอลเคน
คริสโตเฟอร์ วอลเคน (อังกฤษ: Christopher Walken) เกิดเมื่อวันที่ 31 มีนาคม ค.ศ. 1943 ที่ควีนส์ ในมหานครนิวยอร์ก โดยมีชื่อแต่กำเนิดว่า โรนัลด์ วอลเคน (Ronald Walken) โดยมารดามีเชื้อสายสกอต และบิดามีเชื้อสายเยอรมัน
หลังจากนั้น คริสโตเฟอร์ วอลเคน ก็ได้กลายเป็นนักแสดงที่มีชื่อเสียงเทียบเท่านักแสดงคนอื่น ๆ ผลงานหลังจากนั้นก็ได้แก่ The Dead Zone ในปี ค.ศ. 1983 ของเดวิด โครเนนเบิร์ก True Romance ในปี ค.ศ. 1993 ของโทนี สกอต และ Pulp fiction ในปี ค.ศ. 1994 ของเควนติน แทแรนติโน เป็นต้น รวมทั้งการรับเป็น แม็กซ์ ซอริน ตัวร้ายในภาพยนตร์ชุดเจมส์ บอนด์ ในตอน A View to a Kill ในปี ค.ศ. 1985 ที่มี โรเจอร์ มัวร์ รับบทเจมส์ บอนด์ เป็นครั้งสุดท้ายอีกด้วย
บทบาทการแสดงของคริสโตเฟอร์ วอลเคน ในครั้งหนึ่งมักจะรับบทร้ายหรือปีศาจ อันเนื่องจากหน้าตาที่ให้ เช่น ในเรื่อง Sleepy Hollow ในปี ค.ศ. 1999 ของทิม เบอร์ตัน, Nick of Time ในปี ค.ศ. 1995 หรือ The Prophecy ในปี ค.ศ. 1995 ที่รับบทเป็น เทวทูตกาเบรียล ซึ่งเป็นตัวร้ายของเรื่อง
สำหรับการเต้น วอลเคนเคยแสดงนำในมิวสิกวีดีโอเพลง Weapon Of Choice ของแฟตบอย สลิม ด้วยการเต้นคนเดียวทั้งเพลงด้วย
ผลงานในระยะหลัง ได้แก่ การรับบทเป็นพ่อของลีโอนาร์โด ดิคาปริโอ ใน Catch Me If You Can  ในปี ค.ศ. 2002 จากการกำกับของสตีเวน สปีลเบิร์ก เป็นต้น
พระครูวิสุทธิกิจจาทร (ชม กสโร)
พระครูวิสุทธิกิจจาทร (หลวงพ่อชม กสโร) อดีตเจ้าอาวาสวัดนพทองดีศรีพฤฒาราม (วัดโป่ง) เกจิดังของตำบลโป่ง อำเภอบางละมุง จังหวัดชลบุรี สังขารท่านไม่เน่าเปื่อยและยังอยู่ในโรงแก้วจนถึงปัจจุบัน
อุปสมบท
เมื่อเยาว์วัยบิดามารดาได้พามาฝากวัดอยู่กับลูกของลุง เริ่มเรียน ก. กา กับพระที่วัดโป่งจนสามารถอ่านออกเขียนได้ และอยู่วัดปรนนิบัตพระอาจารย์อยู่ระยะหนึ่ง แล้วก็ออกมาช่วยบิดามารดาทำมาหากิน ด้วยความขยันขันแข็ง เมื่ออายุครบ 21 ปี ได้เข้ารับราชการทหารเป็นเวลา 2 ปี เมื่อออกจากราชการแล้ว ได้อุปสมทบเป็นพระภิกษุในพระพุทธศาสนา ณ วัดนพทองดีศรีพฤฒาราม (โป่ง) เมื่อวันที่ 13 กรกฎาคม พ.ศ. 2474 ได้รับฉายาทางธรรมว่า " กสโร "
เมื่อได้อุปสมบทเป็นพระภิกษุแล้ว ท่านได้ศึกษาบ่นสาธยายมนต์ จนมีความคล่องแคล่วในพระสูตรต่างๆ ท่านก็ได้ออกจากวัดนพทองดีศรีพฤฒาราม (วัดโป่ง) เพื่อไปแสวงหาความรู้เพิ่มเติมในสำนักต่างๆ ทั้งทางด้านกัมฐาน และวิปัสสนา ตลอดจนทางด้านไสยศาสตร์ ส่วนเรื่องการเรียนคาถาอาคมนั้น ท่านได้ไปเรียนหลายสำนัก หลวงอาจารย์ เช่น พระครูวิจิตรธรรมานุวัติ (หลวงพ่อวงศ์) วัดบ้านค่าย ระยอง, หลวงพ่ออี๋ วัดสัตหีบ ชลบุรี , พระครูโกวิทสมุทรคุณ (หลวงพ่อเนื่อง โกวิโท) วัดจุฬามณี สมุทรสงคราม , หลวงปู่คง วัดบางกะพ้อม สมุทรสงคราม , หลวงพ่อแช่ม วัดฉลอง สมุทรสาคร , หลวงปู่ศุข วัดปากคลองมะขามเฒ่า ชัยนาท , และท่านยังได้ไปศึกษาอีกหลายๆ แห่ง เช่น วัดระฆังฯ กรุงเทพฯ , วัดเกตุไชโย , วัดสุทัศนฯ กรุงเทพฯ เมื่อท่านได้ศึกษาเล่าเรียนจากครูบาอาจารย์เหล่านั้นจนมีความแตกฉานชำนาญแล้ว ท่านได้กลับมาประจำอยู่ที่วัดนพทองดีศรีพฤฒาราม (วัดโป่ง) ตามเดิม
มรณภาพ
เมื่อวันที่ 17 กุมภาพันธ์ พ.ศ. 2539 หลวงพ่อชม กสโร ได้มรณภาพลง ณ โรงพยาบาลชลบุรี สิริอายุได้ 87 ปี พรรษาที่ 65 ปรากฏต่อมาภายหลังสังขารของท่านไม่เน่าเปื่อย และยังคงเก็บรักษาสังขารหลวงพ่อไว้ในโลงแก้วที่วัดนพทองดีศรีพฤฒาราม (วัดโป่ง) จนถึงปัจจุบันนี้
สุนิตา ลีติกุล
สุนิตา จรรยาธนากร (สกุลเดิม ลีติกุล; เกิด 16 สิงหาคม พ.ศ. 2518) ชื่อเล่น โบ เป็นนักร้องหญิงลูกครึ่งไทย-อัฟกานิสถาน คุณพ่อเป็นคนอัฟกานิสถาน และคุณแม่เป็นคนไทย และยังมีเชื้อสายจีน, มอญ, ลาว และพม่า เธอเกิดที่จังหวัดสงขลา แต่มาเติบโตที่ย่านรังสิต เนื่องจากคุณตาของเธอเป็นลาวกับจีน เพราะคุณทวดของเธออยู่สปป.ลาว ส่วนคุณยายเป็นพม่ากับมอญ หลังจากโบสอบเทียบจนจบชั้นมัธยมศึกษาปีที่ 6 ได้ตัดสินใจเดินถือเทปคาสเซ็ท ที่อัดเสียงร้องของเธอ ไปยื่นให้กับทางบริษัทแกรมมี่เพื่อที่จะสมัครเป็นนักร้องในสังกัด
และได้เซ็นสัญญากับแกรมมี่ในปี พ.ศ. 2536 ในวัยเพียง 18 ปีเท่านั้น ในระหว่างที่เข้าเรียนด้านการร้องเพลงอย่างจริงจัง ก็ได้ร้องคอรัสให้กับศิลปินมากมาย รวมทั้งได้ร้องเพลงประกอบละครต่างๆ เช่น ลัดฟ้ามาหารัก, พริกขี้หนูกับหมูแฮม ฯลฯ
สุนิตาสมรสกับฝันเด่น จรรยาธนากร นักร้องดูโอ้ฝันดี-ฝันเด่น ซึ่งทั้งคู่ได้พบรักและคบหาดูใจกันมายาวนานถึง 10 ปี เมื่อวันที่ 17 มกราคม พ.ศ. 2548 มีบุตรสาว คือ พิชชารีย์ จรรยาธนากร (ชื่อเล่น : ฮานิ)
ประวัติ
จุดเริ่มต้นบนถนนสายดนตรีของ โบ สุนิตา เธอเข้าสู่วงการบันเทิงด้วยการเดินเข้ามาส่งเทปคาสเซ็ทเดโมบันทึกเสียงร้องที่แกรมมี่ด้วยตัวเอง และได้เซ็นสัญญาเป็นศิลปินฝึกหัดเมื่อปี พ.ศ. 2536 ด้วยวัยเพียง 18 ปี ซึ่งเธอเข้ามาพร้อมกับศิลปินรุ่นพี่อย่าง ธนชัย อุชชิน, รัดเกล้า อามระดิษ และ ตรัย ภูมิรัตน โดยโบเริ่มต้นทำงานเบื้องหลังให้กับศิลปินหลายคน ทั้งร้องคอรัส และร้องไกด์ ให้กับนักร้องชื่อดังมากมาย อาทิ คริสติน่า อากีล่าร์, ทาทา ยัง, นัท มีเรีย, เจ เจตริน, พาเมล่า เบาว์เด้น เป็นต้น ก่อนจะมีซิงเกิลแรกเป็นของตัวเอง นั่นคือเพลง "ยังรักกันอยู่ใช่ไหม" ซึ่งเป็นเพลงประกอบละครเรื่อง ลัดฟ้ามาหารัก ทางช่อง 5
เธอเป็นที่รู้จักจากเพลง "อยากให้เธออยู่ตรงนี้" ซึ่งเป็นเพลงประกอบละครโทรทัศน์เรื่อง พริกขี้หนูกับหมูแฮม ออกอากาศในปีพ.ศ. 2538 ก่อนจะมีอัลบั้มเดี่ยวของเธออกมาในภายหลัง ภายใต้สังกัดจีเอ็มเอ็ม แกรมมี่
ในปี พ.ศ. 2539 โบ สุนิตา มาพร้อมกับงานเพลงชุดแรกชื่อว่า "Beau" ภายใต้สังกัดแกรมมี่ แกรนด์ ในเครือจีเอ็มเอ็ม แกรมมี่ งานดนตรีป๊อบร็อค หนักแน่น และแฟชั่นที่สะดุดตาในชุดกะลาสีเรือ เพียงแค่เพลงแรกที่เปิดตัว "ฉันรู้" ก็ทำให้โบโด่งดังเพียงชั่วข้ามคืน และตามมาด้วยด้วยเพลงที่ฮิตอีกมากมาย อาทิ ไม่อยากรักคน (ที่ไม่อยากรักเรา), เธอไม่เคยถาม, หลับสบายไหม, ไม่มีอีกแล้ว, อยู่คนเดียว, พรุ่งนี้ (จะไปกับเธอ), อธิษฐาน เป็นต้น ด้วยเสียงร้องที่ไพเราะและพลังเสียงที่มีเอกลักษณ์ ทำให้ชื่อของ โบ สุนิตา โด่งดังไปทั่วประเทศ กลายเป็นอัลบั้มอันดับหนึ่งแห่งปี พ.ศ. 2539 ซึ่งอยู่ภายใต้การดูแลของปอนด์ ธนา ลวสุต ซึ่งทุกเพลงในอัลบั้มนี้ล้วนเป็นเพลงที่ได้รับความนิยมทั้งสิ้น จึงทำให้มียอดขายทะลุหนึ่งล้านตลับภายในเวลาเพียง 28 วันเท่านั้น นับเป็นอัลบั้มแรกที่มียอดจำหน่ายถึงหนึ่งล้านตลับเร็วที่สุด
ในปีเดียวกัน โบได้สร้างปรากฏการณ์ล้านตลับจากอัลบั้มแรกจึงเป็นที่มาของอัลบั้มฉลองยอดขายในชุดนี้ชื่อ "Beau 1,000,000 Copies Celebration" ที่ทำสถิติทะลุ 1 ล้านตลับอีกครั้ง โดยมีเพลงเปิดตัวเพื่อขอบคุณแฟนเพลง คือเพลง "ขอเป็นคนของเธอ" รวมยอดขายทั้ง 2 ปกมากถึง 2,900,000 ชุด ถือเป็นอัลบั้มที่มียอดขายสูงสุดเป็นอันดับ 2 ของนักร้องหญิงแกรมมี่
ในปี พ.ศ. 2540 กับอัลบั้ม "Beau Light" เป็นอัลบั้มที่เกิดจากความรู้สึกของหลายคนที่อยากฟังเพลงสบายๆ ดนตรีง่ายๆ และ "โบ สุนิตา" ยังคงร้องคอรัสเองในเพลงอีกด้วย และเพื่อฉลอง ครบล้านตลับติดต่อกัน 2 อัลบั้มเป็นการยืนยันความเป็นนักร้องอันดับ 1 แนวดนตรีในชุดนี้เป็นอคูสติค อีพี มีทั้งหมด 4 เพลงประกอบด้วยเพลงใหม่ "พรุ่งนี้จะรักฉันไหม" และเพลงเก่าที่เรียบเรียงใหม่ในเวอร์ชันอคูสติคอีก 3 เพลง อยากให้เธออยู่ตรงนี้, ขอเป็นคนของเธอ, ไม่มีอีกแล้ว แม้จะเป็นอีพีอัลบั้ม แต่อัลบั้มชุดนี้ก็ยังมียอดขายสูงเกิน 600,000 ชุด
ปีถัดมาคือปี พ.ศ. 2541 มากับงานเพลงอัลบั้มชุดที่ 2 "Super Beau" หลังจากการใช้เวลากว่า 10 เดือน กับการทำงานในห้องอัด การร้องเพลงในชุดนี้ "โบ สุนิตา" ยังคงโชว์ไสตล์การร้องที่เป็นเอกลักษณ์ของเธอ โดยเฉพาะกับเสียงหายใจ พลังเสียงร้องในท่อนโซโล่ แต่จะร้องให้กระชับขึ้น และตัวโน้ตใช้เสียงสูงกว่าเดิมในเพลงเร็ว แนวเพลงในอัลบั้มเป็นแนวอคูสติค-ร็อก และมีซาวน์ดนตรีเพิ่มความหนักแน่น เพลงที่น่าฟังเช่น รักซะแล้ว, เสียใจ, ฉันจะจำเธอแบบนี้, เห็นน้ำตาฉันไหม เป็นต้น โดยอัลบั้มชุดนี้มียอดขายสูงถึง 880,000 ชุด
พ.ศ. 2542 อัลบั้ม "Miracle" อัลบั้มอีกชุดของ "โบ สุนิตา" แนวเพลงในชุดนี้จะเป็นร็อก มีกีตาร์เข้ามามีบทบาทมากเป็นพิเศษ บ่งบอกซาวน์ในยุค 70 แต่ก็ยังพัฒนาให้เป็นดนตรีที่ร่วมสมัย เพลงที่น่าฟังในอัลบั้มนี้ "อัศจรรย์" เพลงแนวสนุกเข้มในจังหวะกลองเด่นที่คอรัส ฟังแล้วมีความหมาย "ไม่มีหัวใจทำไมไม่บอก" เป็นแนว บ็อปร็อกซาวน์ในยุค 70 มีเครื่องดนตรีเพียง 3 ชิ้นเท่านั้น เป็นเพลงที่ฟังง่าย และโบร้องได้สนุก น้ำเสียงออกมาจากใจจริงๆ และอัลบั้มชุดนี้สามารถทำยอดขายได้ 600,000 ชุด
พ.ศ. 2544 โบได้มีงานเพลงชุดที่ 4 ชื่อว่า "รักยิ่งใหญ่จากชายคนหนึ่ง" โดยมีเพลงฮิตคือ อย่าบอกให้ฉันไป, รักยิ่งใหญ่จากชายคนหนึ่ง และเพลง เกลียดเธอไม่ลง ในอัลบั้มนี้ยังมีเพลงพิเศษอีก 1 เพลงคือ "กีรติ" ซึ่งเป็นเพลงประกอบภาพยนตร์ ข้างหลังภาพ โดยอัลบั้มชุดนี้สามารถสร้างยอดขายได้ 610,000 ชุด
และในปีเดียวกัน ยังมีอัลบั้มพิเศษ "Non Electric Project" ที่รวบรวมเพลงของ โบ สุนิตา มาเปลี่ยนดนตรีเป็นแนวอะคูสติก อัลบั้มชุดนี้สามารถทำยอดขายได้เกิน 400,000 ชุด
พ.ศ. 2549 อัลบั้ม "Music" ผลงานเพลงชุดที่ 6 ของโบหลังห่างหายจากอัลบั้มก่อนหน้าไปนาน 2 ปี ซึ่งเป็นการรวบรวมประสบการณ์บนเส้นทางสายดนตรีกว่า 9 ปีของเธอ กลั่นกรองมาเป็น 10 เพลงในอัลบั้ม ภายใต้พื้นฐานดนตรีป๊อปร็อกและอะคูสติกร็อกที่เข้มข้นขึ้น และเติมด้วยสีสันดนตรีแนวบลูส์ โซล และ อาร์แอนด์บี ทำให้เธอคว้ารางวัลศิลปินหญิงยอดเยี่ยม สีสันอวอร์ดส 2551
ในปัจจุบันยังมีผลงานเพลงอยู่บ้าง เช่น ร้องเพลงประกอบละคร และ ร้องคอรัส
พ.ศ. 2561 โบได้เข้าประกวด The Mask Project A มาในชุดหน้ากากกระต่ายป่า อยู่ในกลุ่ม Jungle War เป็นรองแชมป์ รอบแรกโดยใช้เพลง Mercy (Duffy) รอบSemi Final โดยใช้เพลง แสงสุดท้าย (Bodyslam) รอบFinalโดยใช้เพลง Impossible (Shontelle) ความคิด (แสตมป์ อภิวัชร์) (ร้องร่วมกับหน้ากากอีกาดำ)
พรทิพย์ บูรณะประเสริฐสุข
พรทิพย์ บูรณะประเสริฐสุข เป็นนักแบดมินตันทีมชาติไทย ปัจจุบันเป็นมือวางอันดับ 58 ของโลก (มีนาคม 2019) อันดับโลกที่สูงที่สุดคืออันดับที่ 8 ของโลกในเดือนมิถุนายน 2014 พรทิพย์มีผลงานเด่นใน ซุปเปอร์ซีรีส์ ฮ่องกง โอเพ่น 2013 หลังเข้าสู่รอบตัดเชือก หญิงเดี่ยว ได้สำเร็จ ด้วยการล้มมือ 1 ของโลกจากจีน ลี ซูรุย 2 เกมติดต่อกัน
ประวัติ
พรทิพย์ บูรณะประเสริฐสุข สำเร็จการศึกษา นิเทศศาสตรบัณฑิต จุฬาลงกรณ์มหาวิทยาลัย
โรบล็อกซ์
ยังมีนักพัฒนา 7 ล้านคนและได้รับผลกำไรมากกว่า 200 ล้านดอลลาร์นับตั้งแต่ก่อตั้งโรบล็อกซ์จะเป็นแพลตฟอร์มที่สามารถเข้าถึงได้ฟรี แต่ก็มีสกุลเงินเสมือนที่เรียกว่า "โรบักซ์" (Robux) จากข้อมูลในเดือนสิงหาคม พ.ศ. 2564 โรบล็อกซ์มีผู้ใช้ที่มีความเคลื่อนไหวต่อเดือนอยู่ที่ 200 ล้านบัญชี โดนสหรัฐอเมริกาและแคนาดาเป็นภูมิภาคที่มีผู้เล่นแอคทีฟรายวันสูงสุด โดยมีจำนวน 11.5 ล้าน คนยุโรปซึ่ง คิดเป็น 10% ของผู้เล่นทั้งหมด โดยเพล็ตฟอร์มได้ถูกใช้โดยเยาวชนที่มีอายุต่ำกว่า 16 ปีในสหรัฐอเมริกา
โรบล็อกซ์สตูดิโอ
โรบล็อกซ์อนุญาตให้ผู้ใช้สร้างเกมของตนเองได้ผ่านทางโรบล็อกซ์สตูดิโอ (Roblox Studio) ซึ่งสามารถให้ผู้ใช้คนอื่น ๆ มาเล่นเกมที่สร้างได้ โดยเกมที่สร้างจะถูกสร้างด้วยการเขียนโปรแกรมเชิงวัตถุ โดยใช้ภาษาลูอาในการเขียน ผู้ใช้สามารถสร้าง "เกมพาส" (Game Passes) และผลิตภัณฑ์ของผู้พัฒนา (Developer Products) เพื่อสร้างรายได้ โดยรายได้จะถูกหักค่าดำเนินการโดยโรบล็อกซ์ออกไปร้อยละ 70 จะรายได้ทั้งหมด  เกมส่วนใหญ่ถูกสร้างโดยผู้เยาว์ โดยมีทั้งหมด 20 ล้านเกมต่อปีที่ถูกสร้างโดยการใช้โรบล็อกซ์สตูดิโอ
ไอเทมและสกุลเงิน
โรบล็อกซ์อนุญาตให้ผู้เล่นซื้อ, ขาย และสร้างไอเทมเสมือนจริงที่สามารถนำไปตกแต่งตัวละครเสมือนจริงที่ถูกใช้เป็นอวตารของผู้เล่นบนแพลตฟอร์ม เสื้อผ้าสามารถซื้อได้โดยผู้ใช้ทุกคน แต่เฉพาะผู้ใช้ที่สมัครโรบล็อกซ์พรีเมียม (Roblox Premium) เท่านั้นที่สามารถสร้างและขายได้ มีเฉพาะผู้ดูแลของโรบล็อกซ์เท่านั้นที่สามารถขายเครื่องประดับ ชิ้นส่วนตัวละคร อุปกรณ์ และแพคเกจด้วยบัญชี "Roblox" ในปัจจุบันโรบล็อกซ์เริ่มอนุญาตให้ผู้ใช้ที่มีประสบการณ์บางส่วนขายเครื่องประดับได้ มีผู้ใช้บางคนสร้างไอเทมเหล่านี้เป็นอาชีพหลัก โดยผู้ใช้ที่ทำเงินได้มากที่สุดได้รับเงินถึง 100,000 เหรียญสหรัฐต่อปี ไอเทมที่มีสถานะเป็นลิมิเต็ดจะสามารถแลกเปลี่ยนหรือขายได้โดยผู้ใช้ที่สมัครโรบล็อกซ์พรีเมียมเท่านั้น
โรบักซ์ (Robux) เป็นสกุลเงินเสมือนที่ผู้เล่นจะต้องใช้ในการใช้จ่ายบนแพลตฟอร์มโรบล็อกซ์ โดยโรบักซ์สามารถรับได้จาก การใช้เงินจริงซื้อ, การสมัครสมาชิกโรบล็อกซ์พรีเมียม หรือการขายสินค้าเสมือนจริงบนโรบล็อกซ์ ก่อนปี พ.ศ. 2559 โรบล็อกซ์มีสกุลเงินอีกสกุลเงินที่มีชื่อว่า ทิกซ์ (Tix) ที่ถูกยกเลิกไปในเดือนเมษายนของปีนั้น โรบักซ์ที่ได้มาจากการขายสินค้าบนแพลตฟอร์มนั้นสามารถนำไปแลกเปลี่ยนเป็นเงินจริงได้ผ่านระบบแลกเปลี่ยนของผู้พัฒนา ในปัจจุบันมีการหลอกหลวงหลายอย่างที่มีความเกี่ยวข้องกับโรบักซ์ เช่นการสร้างเว็บไซต์หรือเกมที่จะให้โรบักซ์ฟรี หรือรหัสแลกเปลี่ยนโรบักซ์ที่ไม่มีอยู่จริง
กิจกรรม
โรบล็อกซ์จัดกิจกรรมทั้งบนแพลตฟอร์มและในชีวิตจริงอยู่บ่อยครั้ง ในอดีตโรบล็อกซ์เคยจัดงานที่มีชื่อว่า บล็อกซ์คอน (BloxCon) ซึ่งเป็นงานที่มีไว้เพื่อรวมผู้ใช้บนแพลตฟอร์ม โรบล็อกซ์ยังจัดกิจกรรมประจำปีเช่นกิจกรรมล่าไข่ในเทศกาลอีสเตอร์ หรืองานบล็อกซี่อวอร์ด (Bloxy Awards) ซึ่งเป็นงานประกาศรางวัลประจำปีของโรบล็อกซ์ ในงานบล็อกซี่อวอร์ด 2020 มีผู้เข้าชมพร้อมกันสูงสุดถึง 600,000 คน โรบล็อกซ์ยังจัดการประชุมผู้พัฒนาโรบล็อกซ์ (Roblox Developers Conference) ซึ่งเป็นการประชุมที่ผู้ที่ถูกรับเชิญ ซึ่งเป็นนักพัฒนาแนวหน้าของโรบล็อกซ์ มาเรียนรู้ถึงการเปลี่ยนแปลงของแพลตฟอร์มที่กำลังมาถึง โดยโรบล็อกซ์เคยจัดงานนี้ในซานฟรานซิสโก, ลอนดอน และ อัมสเตอร์ดัม
โรบล็อกซ์ยังเป็นส่วนหนึ่งในการประชาสัมพันธ์ภาพยนตร์เช่นวันเดอร์ วูแมน 1984 และอควาแมน เจ้าสมุทร ในปี พ.ศ. 2563 โรบล็อกซ์ได้จัดคอนเสิร์ตครั้งแรกบนแพลตฟอร์มโดยถูกเปรียบเทียบโดยโรลลิงสโตน ว่าเทียบเท่ากับคอนเสิร์ตของแรปเปอร์ชาวอเมริกันแทรวิส สก็อตต์ ที่ถูกจัดขึ้นบนฟอร์ตไนท์ โดยในคอนเสิร์ตในครั้งนี้แรปเปอร์ชาวอเมริกันลิลนาสเอ็กซ์ได้เปิดตัวเพลงใหม่ที่มีชื่อว่า "Holiday" ต่อหน้าผู้เล่นโรบล็อกซ์  ในปี พ.ศ. 2564 นักร้องชาวสวีเดน Zara Larsson ได้จัดปาร์ตี้เสมือนจริงเพื่อฉลองการปล่อยอัลบั้ม Poster Girl ของเธอ ในวันที่ 17 กันยายน พ.ศ. 2564 ทเวนตีวันไพล็อตส์ ได้จัดคอนเสิร์ตเสมือนจริงขึ้นบนแพลตฟอร์ม ในเดือนตุลาคม 2564 โรบล็อกซ์ได้ร่วมมือกับ Chipotle Mexican Grill ที่จะแจกเบอร์ริโต 1 ล้านเหรียญสหรัฐที่จะแจกให้ผู้เล่น 30,000 คนแรกต่อวัน ซึ่งเป็นส่วนหนึ่งในโปรโมชั่นฮาโลวีนของ Chipotle
ประวัติและการพัฒนา
เวอร์ชันเบต้าของโรบล็อกซ์ถูกสร้างขึ้นโดยเดวิด บาสซุกกี และเอริค แคสเซลในปี พ.ศ. 2547 โดยใช้ชื่อว่าไดนาบล็อกส์ (DynaBlocks) ในปี พ.ศ. 2548 บริษัทได้เปลี่ยนชื่อเป็นโรบล็อกซ์ และได้ปล่อยแพลตฟอร์มออกมาในวันที่ 1 กันยายน พ.ศ. 2549 ในเดือนมีนาคม พ.ศ. 2550 โรบล็อกซ์ได้ปรับปรุงแพลตฟอร์มเพื่อให้เป็นไปตามข้อกำหนด COPPA ด้วยการเพิ่มระบบป้องกันคำที่ไม่เหมาะสม ในเดือนสิงหาคม โรบล็อกซ์ได้เปิดตัวบริการสมาชิกที่มีชื่อว่า บิวเดอร์ คลับ (Builders Club) โดยบริการนี้ได้ถูกเปลี่ยนชื่อเป็นโรบล็อกซ์พรีเมียมในเดือนกันยายน พ.ศ. 2562
หม่อมเจ้าภีศเดช รัชนี
หม่อมเจ้าภีศเดช รัชนี (20 มกราคม พ.ศ. 2465 – 23 กรกฎาคม พ.ศ. 2565) เป็นพระโอรสในพระราชวรวงศ์เธอ กรมหมื่นพิทยาลงกรณ์ กับหม่อมเจ้าพรพิมลพรรณ รัชนี อดีตองค์ประธานมูลนิธิโครงการหลวงและมีผลงานนิพนธ์โดยทรงใช้นามปากกาว่า '''ภ. ณ ประมวญมารค'''
พระประวัติ
หม่อมเจ้าภีศเดช รัชนี มีพระนามลำลองว่า ท่านชายภี เป็นพระโอรสในพระราชวรวงศ์เธอ กรมหมื่นพิทยาลงกรณ์ กับหม่อมเจ้าพรพิมลพรรณ รัชนี (ราชสกุลเดิม วรวรรณ) ประสูติเมื่อวันที่ 20 มกราคม พ.ศ. 2464 (แบบสากลคือ พ.ศ. 2465) เป็นพระราชนัดดาในกรมพระราชวังบวรวิไชยชาญ (กรมพระราชวังบวรพระองค์สุดท้าย) มีโสทรเชษฐภคินีพระองค์เดียว คือ พระเจ้าวรวงศ์เธอ พระองค์เจ้าวิภาวดีรังสิต หม่อมเจ้าภีศเดชทรงจบการศึกษาจากโรงเรียนเทพศิรินทร์ และเสด็จไปทรงศึกษาต่อที่ประเทศอังกฤษ ในวิทยาลัยดัลลิช (Dulwich College) โรงเรียนเอกชนในประเทศอังกฤษ ทรงจบการศึกษาระดับปริญญาตรี ด้านประวัติศาสตร์ กฎหมาย และเศรษฐศาสตร์ จากมหาวิทยาลัยเคมบริดจ์ ในช่วงสงครามโลกครั้งที่สอง ทรงสมัครเป็นทหาร และเป็นสายลับของกองทัพอังกฤษ ระหว่างปี พ.ศ. 2485 - 2489 หลังสงครามได้เสด็จกลับประเทศไทย จากนั้นทรงงานในบริษัทเชลล์แห่งประเทศไทย ทรงดำรงตำแหน่งผู้จัดการด้านโฆษณาจนถึงปี พ.ศ. 2505 จึงทรงลาออกมาประกอบธุรกิจส่วนองค์และช่วยพระราชกิจพระบาทสมเด็จพระมหาภูมิพลอดุลยเดชมหาราช บรมนาถบพิตร
โรบล็อกซ์
ประวัติและการพัฒนา
ในเดือนธันวาคม พ.ศ. 2554 โรบล็อกซ์ได้จัดกิจกรรม "Hack Week" ขึ้นเพื่อเป็นโอกาสให้นักพัฒนาบนโรบล็อกซ์คิดนอกกรอบ เพื่อนำไอเดียเหล่านั้นมาพัฒนาแพลตฟอร์ม ในวันที่ 11 ธันวาคม พ.ศ. 2555 โรบล็อกซ์ได้ปล่อยเวอร์ชันไอโอเอสออกมา หลังจากนั้นในวันที่ 16 กรกฎาคม พ.ศ. 2557 โรบล็อกซ์ได้ปล่อยเวอร์ชันแอนดรอยด์ออกมา ต่อมาในวันที่ 1 ตุลาคม พ.ศ. 2556 โรบล็อกซ์ได้เปิดตัวระบบแลกเปลี่ยนสำหรับผู้พัฒนาเพื่อที่จะได้แลกเปลี่ยนโรบักซ์ออกมาเป็นเงินจริง
หม่อมเจ้าภีศเดช รัชนี
การทรงงาน
หม่อมเจ้าภีศเดชเป็นผู้ติดตามใกล้ชิดพระบาทสมเด็จพระมหาภูมิพลอดุลยเดชมหาราช บรมนาถบพิตร ตั้งแต่ครั้งยังดำรงพระอิสริยยศเป็นสมเด็จพระเจ้าน้องยาเธอ เจ้าฟ้าภูมิพลอดุลยเดช และเคยดำรงตำแหน่งองค์ประธานมูลนิธิโครงการหลวง
นอกจากนี้หม่อมเจ้าภีศเดช รัชนี ยังดำรงตำแหน่งนายกกิตติมศักดิ์สมาคมแข่งเรือใบแห่งประเทศไทย ในพระบรมราชูปถัมภ์
โรบล็อกซ์
ประวัติและการพัฒนา
ในวันที่ 31 พฤษภาคม พ.ศ. 2558 โรบล็อกซ์ได้ปล่อยฟีเจอร์ "Smooth Terrain" ออกมาเพื่อเพิ่มความสมจริงให้กับเกม เปลี่ยนจากเกมที่มาในรูปร่างของรูปทรงเรขาคณิตเป็นเกมที่สามารถมีความโค้งมนได้ ในวันที่ 20 พฤศจิกายน โรบล็อกซ์ได้ปล่อยเวอร์ชันเอกซ์บอกวันออกมา โดยในช่วงแรกมีเพียงแค่ 15 เกมที่ถูกเลือกโดยพนักงานของโรบล็อกซ์เท่านั้น เกมใหม่ที่ต้องการจะเผยแพร่บนเอกซ์บอกวันจะต้องถูกตรวจสอบโดยโรบล็อกซ์ก่อน เพื่อที่จะได้ปฏิบัติตามข้อกำหนดของคณะกรรมการจัดเรตสื่อซอฟต์แวร์บันเทิง
ในเดือนเมษายน พ.ศ. 2559 โรบล็อกซ์เปิดตัว Roblox VR บน Oculus Rift ในขณะเดียวกันโรบล็อกซ์มีเกมมากกว่า 10 ล้านเกม ในเดือนมิถุนายน โรบล็อกซ์ปล่อยเวอร์ชันวินโดวส์ 10 ออกมา แม้ว่าโรบล็อกซ์นั้นสามารถเล่นได้บนคอมพิวเตอร์ส่วนบุคคลอยู่แล้ว แต่นี่เป็นครั้งแรกที่มีการสร้างแอพลิเคชั่นสำหรับเริ่มเกมเฉพาะสำหรับวินโดวส์
หม่อมเจ้าภีศเดช รัชนี
ชีวิตส่วนพระองค์
หม่อมเจ้าภีศเดชเสกสมรสกับหม่อมราชวงศ์ดัชรีรัช หรือดัชรีรัชนา (ราชสกุลเดิม วรวรรณ) ธิดาหม่อมเจ้านิตยากร วรวรรณ พระอนุชาร่วมหม่อมมารดากับหม่อมเจ้าพรพิมลพรรณ รัชนี และเป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีโอรสและธิดารวม 3 คน ได้แก่ หม่อมเจ้าภีศเดชเป็นเจ้านายสายบวรราชสกุลที่มีชันษาสูงที่สุดและมีชนม์ชีพอยู่เป็นองค์สุดท้าย ก่อนถึงชีพิตักษัยเมื่อวันที่ 23 กรกฎาคม พ.ศ. 2565 สิริชันษา 100 ปี